**П Р О Т О К О Л № 52**

Днес, 16.12.2022 год., се проведе заседание на ОИК – Камено. Заседанието започна в 17.30 часа. На събранието присъстват общо 10 членове на комисията, а именно:

1.Живко Бойков Бойчев – Председател на ОИК;

2.Ахмед Назим Мехмед – Зам.председател на ОИК;

3.Мария Карчева Янова – Зам.председател на ОИК;

4.Димитър Киров Петров – Секретар на ОИК;

5.Розалия Данаилова Бобева – Член на ОИК;

6.Тодор Кънев Калев - – Член на ОИК;

7.Цветелина Иванова Господинова – Член на ОИК;

8.Катя Пенчева Желязкова – Член на ОИК;

9.Татяна Борисова Михайлова – Член на ОИК;

10.Ирина Николчева Ангелова – Член на ОИК;

11.Коста Кирилов Влъчков - – Член на ОИК;

Председателят на ОИК – Камено констатира, че е налице кворум и обяви заседанието за открито. Председателят на ОИК предложи заседанието да протече по следния дневен ред:

1. Предсрочно прекратяване на пълномощията на Иван Енев Енев общински съветник в Общински съвет Камено за мандат 2019-2023 год.

Гласували „ЗА”– 11 души; „Против”– 0. Предложението за дневен ред се приема.

След приемането на дневния ред се пристъпи към разглеждане на точките от него и вземане на решения, както следва:

**По т.1 от дневния ред:** *Предсрочно прекратяване на пълномощията на Иван Енев Енев общински съветник в Общински съвет Камено за мандат 2019-2023 год.*

На 29.11.2022 г. в Общинска избирателна комисия – Камено е постъпило писмо от Председателя на Общински съвет – Камено, с което уведомява ОИК – Камено, че е постъпила молба от Иван Енев Енев, с искане да бъде освободен от заеманата публична длъжност – Общински съветник в Общински съвет Камено за мандат 2019-2023 год..

Съгласно разпоредбите на чл.30, ал.4, т.3 от Закона за местното самоуправление и местната администрация „Пълномощията на общинския съветник се прекратяват предсрочно ... при подаване на оставка чрез председателя на общинския съвет до общинската избирателна комисия”. Компетентна да приеме решение в тази насока е общинската избирателна комисия – чл.30, ал.7 от ЗМСМА.

Изхождайки от гореизложеното ОИК – Камено счита, че в конкретния случай е налице хипотезата на чл.30, ал.4, т.3 от Закона за местното самоуправление и местната администрация, поради което следва да бъдат предсрочно прекратени на пълномощията на Иван Енев Енев – Общински съветник в Общински съвет Камено.

Съгласно разпоредбата на чл.87, ал.1, т.24 от Изборния кодекс при предсрочно прекратяване на пълномощията на общински съветник ОИК обявява за избран следващия в съответната листа кандидат. Съответно, според чл.458, ал.1 от ИК „Когато пълномощията на общински съветник са предсрочно прекратени, общинската избирателна комисия обявява за съветник следващия в съответната листа кандидат.“. Но, според алиния втора на същия член „Когато броят на кандидатите е изчерпан, мястото остава незаето до края на мандата.“. В случая броят на кандидатите от листата на ПП ГЕРБ за общински съветници е изчерпан, поради което мястото на напусналия общински съветник, чийто мандат следва да бъде предсрочно освободен, ще остане незаето до края на мандата.

Предвид гореизложеното и на основание чл.30, ал.4, т.3 и ал.7 от Закона за местното самоуправление и местната администрация, във вр. с чл.87, ал.1, т.24 от Изборния кодекс, във вр. с чл.458, ал.1 и ал.2 от Изборния кодекс, ОИК - Камено, прие следното

**РЕШЕНИЕ № 203:**

**ПРЕКРАТЯВА** предсрочно пълномощията на Иван Енев Енев, ЕГН ............... – общински съветник в Общински съвет Камено.

Анулира удостоверението за избор на общински съветник, издадено на Иван Енев Енев.

Решението може да се обжалва пред Административен съд – Бургас, в 7-мо (седмодневен) срок от обявяването му, чрез Общинска избирателна комисия – Камено.

Препис от решението да се изпрати на Председателя на Общински съвет – Камено.

Препис от решението да се изложи на информационното табло на Общинска избирателна комисия – Камено и да се публикува на интернет страницата.

Гласували „ЗА”– 11 души; „Против”– 0.

Поради изчерпване на дневния ред, председателят на ОИК – Камено обяви закриването на заседанието.

**ПРЕДСЕДАТЕЛ:\_\_\_\_\_\_\_\_\_\_\_\_\_\_\_\_\_\_**

**/Живко Бойчев/**

**СЕКРЕТАР:\_\_\_\_\_\_\_\_\_\_\_\_\_\_\_\_\_\_\_\_\_\_**

**/Димитър Петров/**